Bhí an t-aistear go Meiriceá roinnte ina trí chuid d’imircigh na hÉireann, agus bhí deacrachtaí ag baint le gach cuid. Ar an gcéad dul síos, bhí áit imeachta le roghnú acu. Roghnaíodh poirt Éireannacha i dtosach, agus poirt Shasanacha ina dhiaidh sin, go háirithe Learpholl. Ansin bhí an turas thar farraige féin, a bhí chomh choscrach sin uaireanta gur glacadh leis an téarma “long báis” i bhfoclóir stair an Ghorta Mhóir. I ndeireadh na scríbe shroich siad Meiriceá, áit arbh éigean dóibh dul i ngleic le fadhbanna ar nós dídean a fháil, fostaíocht a aimsiú, agus titim isteach go ginearálta le saol i dtír nu